Man vas vir Pringlebaai-moordFoto: SAPD/Facebook ŉ Man is Dinsdag in hegtenis geneem in verband met die moord op ŉ vrou wie se liggaam Maandagoggend in haar huis in Pringlebaai in die Wes-Kaap gevind is. Sinathi Joni, woordvoerder van die polisie, het aan Maroela Media bevestig ŉ 20-jarige verdagte sal Donderdag in die Caledon-landdroshof op aanklagte van moord en voertuigdiefstal verskyn. Maroela Media het vroeër berig die 53-jarige vrou se liggaam is tussen 08:00 en 13:10 in haar huis aangetref. Joni het gesê die oorledene se voertuig is ook gesteel. Die uitgebrande voertuig is later ongeveer 30 km vanaf die huis gevind. Joni wou nie die naam van die oorledene of die oorsaak van haar dood bevestig nie. “Die omstandighede rakende die voorval word ondersoek.”